Sekolah Kebangsaan Ampang Campuran

Sekolah Kebangsaan Ampang Campuran yang lebih dikenali sebagai nama ringkasnya SK Ampang Campuran, merupakan sebuah sekolah kebangsaan dalam bandar yang terletak di Jalan Ikan Jelawat, Kampung Ampang Campuran, di bawah Pejabat Pendidikan Daerah Hulu Langat. Pada masa kini, Sekolah Kebangsaan Ampang Campuran memiliki 1,232 murid dan 87 guruJun 2022.

Sejarah 

Sekolah Rendah Kebangsaan Ampang Campuran (SRKAC) ditubuhkan pada 1987. Tapak SRKAC merupakan tanah kerajaan Negeri Selangor yang telah diperuntukkan kepada Kementerian Pendidikan. Memandangkan perkembangan penduduk yang semakin pesat dan masalah jarak sekolah yang jauh dari rumah, maka Kementerian Pendidikan telah bersetuju membina sebuah sekolah di kampung ini.

Pada awal kewujudan SRKAC, sekolah ini tidak mempunyai bangunannya sendiri, dan hanya terdapat 13 guru yang menjadi kumpulan tenaga pengajar yang pertama di sekolah ini. Bahagian pentadbiran dibantu oleh seorang pembantu tadbir dan dua orang pekerja am. Jumlah murid-murid pada semasa ditubuh adalah seramai 450 orang yang terdiri daripada tahun 1 hingga 5.

Memandangkan ketiadaan bangunan pada masa itu, maka murid-murid SRKAC terpaksa menumpang di SK Taman Tasik selama 3 bulan. Dalam bulan April 1986, murid-murid SRKAC sekali lagi terpaksa berpindah dan menumpang pula di SMK Taman Tasik (SMKTT) selama satu tahun lebih. Pada peringkat awal, murid-murid bersekolah pada sesi pagi, namun terpaksa bertukar ke sesi petang kerana pertambahan murid SMKTT.

Pada tahun 1987, jumlah murid meningkat menjadi 780 orang. Bulan Jun 1987, akhirnya bangunan SRKAC siap dibina. Selepas cuti Hari Raya Puasa, guru-guru dan murid-murid berpindah ke bangunan baru sekolah mereka.

Demografi

Alamat 

 Sekolah Kebangsaan Ampang Campuran
 Jalan Ikan Jelawat, Kampung Ampang Campuran
 68000 Ampang
 Selangor Darul Ehsan, 
 Telefon: +603-42921034
 Faks: +603-42954897
 E-mel: bba4003@moe.edu.my

Rujukan

Pautan Luar 
 Akaun Facebook SK Ampang Campuran.
 Laman Blogspot SK Ampang Campuran.
 Laman Blogspot lama SK Ampang Campuran.
 Laman Weebly lama SK Ampang Campuran.

Sekolah kebangsaan di Selangor
Sekolah rendah di Selangor